Diari Oficial de la Generalitat Valenciana


Sumari del DOGV 5421, del 04-01-2007 (2006/15999)

ORDE de 12 de desembre de 2006, de la Conselleria de Cultura, Educació i Esport per la qual es convoca concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2007.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5421

Data del DOGV
:   04-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15150


Data del document
:   12-12-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * assignació per estudis
    * professió de la informació
    * professió de la comunicació
    * professió de la informàtica

La Conselleria de Cultura, Educació i Esport en la seua xarxa de
formació del professorat, a través dels Centres de Formació, Innovació
i Recursos Educatius (CEFIRE) de la Comunitat Valenciana gestiona i
administra informació documental, didàctica i recursos educatius, com
a material de suport en l'activitat docent.
Per tot això, seria convenient l'adscripció a les biblioteques especialitzades
de la Generalitat, ubicades en els CEFIRE, de persones
que participen en la preparació i classificació de la informació, a través
de la modalitat de beca de formació, tal com arreplega el Decret
108/1992, de 6 de juliol, del Govern Valencià (DOGV de 16.07.1992).
Fent ús de les facultats que em conferix l'article 35 de la Llei de la
Generalitat Valenciana 5/1983, de 30 de desembre, de Govern Valencià,
ORDENE
Primer
Convocar concurs públic per a la concessió de beques de formació
en activitats relacionades amb la gestió de fons documentals depositats
en les biblioteques dels CEFIRE, així com en activitats relacionades
amb l'elaboració i difusió de materials didàctics per a la comunitat
educativa i la gestió dels recursos educatius generats en les distintes
convocatòries de formació del professorat.
Segon
S'aproven les bases per què es regix esta convocatòria, incloses
com annex I a esta orde.
Els annexos a la present orde queden definits com seguix :
Annex I. Bases.
Annex II. Sol·licitud.
Annex III. Manteniment de Tercers.
Annex IV. Declaració responsable i d'activitats.
Annex V. Document cessió drets de reproducció, distribució,
comunicació pública i transformació.
Tercer
Les beques es concediran, en funció de la disponibilitat pressupostària
per a eixa línia a càrrec de la partida pressupostària T 6020000
del programa 78.07.09.915.28, capítol IV, dels Pressupostos de la
Generalitat per a l'any 2007. El pressupost global màxim per a esta
convocatòria serà de dos-cents quatre mil euros (204.000'00 Euros).
DISPOSICIÓ ADDICIONAL
Única
Segons establix l'art. 3 de l'Orde, de 26-9-94, de la Conselleria
d'Economia i Hisenda (DOGV de 6.10.94), tots els actes dictats en
este expedient de tramitació anticipada, s'entendran condicionats que,
al dictar la resolució de concessió de la subvenció, subsistisquen les
mateixes circumstàncies, de fet i de dret, existents en el moment en
què van ser produïts aquells actes.
DISPOSICIONS FINALS
Primera
Es delega en el director general d'Ensenyament la facultat de
resoldre la concessió d'estes beques i se li autoritza perquè, en l'àmbit
de les seues competències, adopte les mesures necessàries per al desenvolupament
i aplicació d'esta orde.
Segona
La present orde produirà efectes el mateix dia de la publicació en
el Diari Oficial de la Generalitat.
De conformitat amb el que establixen els articles 107, 116 i 117 de
la Llei de Règim Jurídic de les Administracions Públiques i del Procediment
Administratiu Comú, i 10, 14 i 46 de la Llei Reguladora de la
Jurisdicció Contenciosa Administrativa, la present orde, que posa fi a
la via administrativa, podrà ser recorreguda potestativament en reposició,
o podrà plantejar directament recurs contenciós administratiu, en
els termes i davant els òrgans que s'indiquen a continuació:
a) El recurs de reposició s'haurà d'interposar davant la Conselleria
de Cultura, Educació i Esport, en el termini d'un mes comptat des de
l'endemà de la publicació.
b) El recurs contenciós administratiu s'haurà de plantejar davant el
Tribunal Superior de Justícia de la Comunitat Valenciana, en el termini
de dos mesos a comptar de l'endemà de la publicació.
València 12 de desembre de 2006
El conseller de Cultura, Educació i Esport,
ALEJANDRO FONT DE MORA TURÓN
ANNEX I
Bases
U. Objecte
L'objecte específic d'esta convocatòria és la concessió d'un total
de 17 beques de formació:
a) 12 en activitats relacionades amb la gestió de fons documentals
depositats en les biblioteques dels CEFIRE;
b) 5 en activitats relacionades amb la reelaboració i gestió dels
recursos educatius generats en les distintes convocatòries de formació
del professorat.
Dos. Import
L'import mensual de cada beca, al llarg de tot el seu període de
gaudi, és de mil euros (1.000,00 euros). Esta quantitat, que estarà
subjecta a les retencions que escaiguen, de conformitat amb el que
establix el Reial Decret 1.775/2004 de 30 de juliol (Boletín Oficial
del Estado, de 4 d'agost del 2004), serà pagada a càrrec de la línia
T6020000, aplicació pressupostària 18.41.92.605.17 del pressupostos
de la Generalitat per al 2007. Els que es beneficien d'estes beques, ho
seran també d'una assegurança d'assistència mèdica i d'una assegurança
d'accidents que seran contractats per la Conselleria de Cultura,
Educació i Esport i que, igual que els costos de formació, en funció
de la disponibilitat pressupostària, seran pagats a càrrec del capítol G2
del programa 01.22.88.217.16 dels pressupostos de la Generalitat per
al 2007.
Tres. Requisits
Les beques objecte d'esta convocatòria s'adjudicaran per mitjà de
concurs entre els diversos aspirants, que reunisquen els següents requisits
i els acrediten documentalment:
a) Tindre nacionalitat espanyola o ser nacionals d'algun altre estat
membre de la Unió Europea,
b) Complir els requisits exigits en l'article 13.2 de la Llei 38/2003,
de 17 de novembre, General de Subvencions (LGS).
c) Les beques per a activitats relacionades amb la gestió de fons
documentals depositats en les biblioteques dels CEFIRE estan dirigides
a:
-Llicenciats segon cicle universitari de Documentació.
-Diplomats universitaris de Biblioteconomia i Documentació.
-Mòdul professional de nivell 3 de Biblioteconomia, Arxivística i
Documentació.
d) Les beques per a activitats relacionades amb la reelaboració i
gestió dels recursos educatius generats en les distintes convocatòries
de formació del professorat, estaran dirigides a titulats la formació ini-
cial dels quals haja estat vinculada al disseny i producció editorial en
formats multimèdia, i en format web, així com a la gestió de bases de
dades documentals.
Quatre. Termini i formalització de les sol·licituds
Les sol·licituds, segons model annex II, acompanyades de la documentació
que consta en la base sis, es presentaran en el termini de deu
dies hàbils a partir del dia de la publicació de la present orde en el
Diari Oficial de la Generalitat.
Les sol·licituds es presentaran preferentment en el Registre General
de la Conselleria de Cultura, Educació i Esport, i en les direccions
territorials de Cultura, Educació i Esport. També es podran presentar
en les Oficines de Correus, sempre que siga en sobre obert i seguint
el procediment establit en l'article 31 del Reglament aprovat pel Reial
Decret 1829/1999, de 3 de desembre, que regula la prestació de servicis
postals (BOE de 31 de desembre de 1999), o en qualsevol altre
lloc dels que indica l'article 38 de la Llei 30/1992, de 26 de novembre
de Règim Jurídic de les Administracions Públiques i del Procediment
Administratiu Comú.
Segons l'article 71 de la Llei 30/1992, de 26 de novembre, de
Règim Jurídic de les Administracions Públiques i de Procediment
Administratiu Comú, si la sol·licitud no reunix els requisits assenyalats
en l'article 70 d'eixa llei i els exigits per la present orde, es requerirà
el sol·licitant perquè, en el termini de deu dies, esmene la falta o acompanye
els documents preceptius. Si no ho fa, es tindrà per desistit de la
seua petició, prèvia resolució que haurà de ser dictada en els termes
previstos en l'article 42 de la Llei 30/1992, mencionada anteriorment.
Cinc. Duració de la beca
La duració de cada una de les beques no podrà sobrepassar el 31
de desembre del 2007, i tindran l'inici a partir de la resolució d'esta
convocatòria, que mai serà anterior a l'1 de gener del 2007.
Sis. Sol·licituds i documentació:
a) Sol·licitud, que s'ajustarà al model que s'indica en l'annex II.
b) Fotocòpia del DNI o NIE.
c) Annex III. Manteniment de Tercers.
d) Acreditació d'haver sol·licitat a l'òrgan competent el certificat
d'estar al corrent de les obligacions tributàries i amb la Seguretat Social,
segons el que disposa l'article 22 del Reglament General de Subvencions,
aprovat per Reial Decret 887/2006, de 21 de juliol (BOE de
25 de juliol del 2006) (RGS). O declaració responsable segons l'annex
IV, en el cas de no estar obligats a presentar les obligacions o documents
a què es referixen les obligacions anteriors. Així mateix es presentarà
la declaració d'activitats que també consta en l'annex IV.
e) Currículum, amb exposició dels mèrits acadèmics i professionals,
així com relació dels treballs i publicacions sobre temes connexos
amb l'objecte de la beca.
Una vegada finalitzat el procés de selecció, els participants hauran
de presentar la documentació exposada en el currículum.
Tota documentació haurà de ser original o estar degudament confrontada,
requisit sense el qual no serà tinguda en compte. Les certificacions,
tant de formació com de treball o pràctiques, hauran de detallar
el nombre d'hores, dies o mesos de formació o activitat.
Set. Comissió de valoració
L'òrgan competent per a l'ordenació i instrucció de l'expedient
serà el Servici de Formació del Professorat de la Direcció General
d'Ensenyament.
Per a la valoració dels mèrits dels sol·licitants es constituïx una
comissió qualificadora integrada per:
- President: el director general d'Ensenyament o persona en qui
delegue.
- Vocals:
Dos funcionaris tècnics de la Direcció General d'Ensenyament,
designats pel director general. Un d'ells actuarà com a secretari amb
veu i vot.
La Comissió Qualificadora elaborarà la seua proposta en el termini
de quinze dies comptats a partir de l'endemà del dia que finalitze el
termini de presentació d'instàncies, disposant de facultats per a realitzar
per mitjà dels seus membres totes les comprovacions que estime
necessàries per a la qualificació dels mèrits adduïts, així com per a
realitzar una prova pràctica o entrevista si ho estima oportú.
Una vegada finalitzada la corresponent valoració dels expedients
de cada un dels aspirants, la Comissió Qualificadora formularà proposta
de resolució al director general d'Ensenyament.
Així mateix, la Comissió Qualificadora podrà formular una proposta
en el sentit que siguen declarades desertes les beques de formació
si, a parer seu, no hi haguera concursants amb mèrits suficients per
a la seua adjudicació.
El director general d'Ensenyament resoldrà per delegació l'adjudicació
de les beques en el termini de dos mesos. La resolució es publicarà
en el Diari Oficial de la Generalitat.
Sense perjuí de la obligació de resoldre prevista a l'article 42 de
la Llei 30/1992, de 26 de novembre, de Règim Jurídic de les Administracions
Públiques i del Procediment Administratiu Comú, si transcorregut
eixe temps no s'haguera resolt, el silenci administratiu tindrà
caràcter desestimatori.
Huit. Barem a aplicar
Les condicions del mèrit avaluable per la Comissió Qualificadora,
i les puntuacions a atorgar són les següents:
a) Expedient acadèmic personal: de 0 a 4 punts.
b) Mèrits relacionats amb la matèria objecte d'esta convocatòria
que puguen al·legar-se: de 0 a 10 punts.
c) Acreditació de coneixements de valencià: de 0 a 2 punts.
d) Domini oral i escrit de l'idioma anglés: de 0 a 2 punts.
e) Altres idiomes comunitaris: de 0 a 1 punt.
f) Altres titulacions que no constituïsquen requisit per a la concessió
de la beca: màxim 1 punt:
- Títol de doctor: 1 punt.
- Títol de llicenciat o equivalent: 0,75 punts.
- Diploma universitari o equivalent: 0,5 punts.
Aquelles sol·licituds que no obtinguen un mínim de deu punts en
l'avaluació general, seran desestimades tant per a la concessió de les
beques com per a ser tingudes en compte en elaborar les llistes d'espera.
Nou. Obligacions dels beneficiaris
Són obligacions dels beneficiaris:
a) Realitzar la formació i les tasques que els siguen encomanades,
que tinguen relació amb l'objecte de la beca.
b) El sotmetiment a les actuacions de control financer que corresponen
a la Intervenció General, en relació amb les beques concedides.
c) Comunicar a la Conselleria de Cultura, Educació i Esport, l'obtenció
d'altres beques per a la mateixa finalitat procedents de qualsevol
administració o ens públics.
d) L'incompliment de les obligacions donarà lloc a les responsabilitats
o sancions que corresponguen, d'acord amb la legislació vigent
(LGS).
Deu. Tutoria
Existirà la figura d'un tutor encarregat del desenrotllament de les
pràctiques i d'establir un règim de tutories.
Onze. Drets sobre el treball realitzat
Els autors dels treballs realitzats en gaudi de la seua beca es comprometen
a cedir gratuïtament i per escrit els drets de reproducció, distribució,
comunicació pública i transformació a la Conselleria de Cultura,
Educació i Esport. Els treballs no podran ser utilitzats pels autors
sense la corresponent autorització d'esta Conselleria.
El document de cessió s'ajustarà al model que figura com a annex
V. L'incompliment d'esta obligació donarà lloc a deixar sense efecte la
resolució de concessió de la beca i, si és el cas, al reintegrament, amb
exigència de l'interés de demora.
Dotze. Abonament de les beques de formació.
Amb justificació prèvia d'haver realitzat l'activitat que va motivar
la concessió, segons l'article 71 del Reglament General de Subvencions,
aprovat per Reial Decret 887/2006, de 21 de juliol (BOE de 25 de
juliol de 2006), les beques s'abonaran fraccionadament cada mes per
mitjà de transferència bancària. Si un becari renuncia a la beca abans
de la finalització d'esta, se li pagarà la part proporcional de la beca
d'acord amb l'activitat realitzada.
Tota alteració de les condicions tingudes en compte per a la concessió
de les beques, i, en tot cas, l'obtenció concurrent de beques
atorgades per altres administracions o ens públics o privats, podrà
donar lloc a la modificació de la resolució de concessió.
Es recorda que, en matèria de pagament, és d'aplicació l'Orde de
30 de maig de 1996, de la Conselleria d'Economia i Hisenda, sobre
l'acreditació d'estar al corrent amb les obligacions tributàries i amb la
Seguretat Social (DOGV de 21.6.96).
Tretze. Incompliments sobre la finalitat de les beques de formació.
Segons l'article 19 de la LGS, les beques de formació regulades
per esta convocatòria seran incompatibles amb qualsevol altre tipus
d'ajudes o subvencions que pel mateix concepte pogueren gaudir els
beneficiaris. Així mateix, quedarà sense efecte la concessió de la beca,
després de l'audiència de la persona interessada, quan no es realitzara
l'activitat que va motivar la concessió, quan deixaren de reunir-se els
requisits que es van exigir o quan s'incompliren, sense causa que ho
justifique, les condicions establides en la present convocatòria.
Quan en l'exercici de les funcions d'inspecció o control, es deduïsquen
indicis de la incorrecta obtenció, gaudi o destí de la beca, els
agents encarregats de la seua realització podran acordar la retenció
de les factures, documents equivalents o substitutius, i qualsevol altre
document equivalent relatiu a les operacions en què tals indicis es
manifesten.
Catorze. Vinculació laboral per gaudi de les beques de formació.
La concessió i aprofitament de la beca no implicarà cap vinculació
laboral o administrativa amb la Conselleria de Cultura, Educació i
Esport, ni amb cap dels centres i servicis dependents de la Generalitat,
ni suposa cap compromís d'incorporació posterior a les plantilles de
tals centres.
Quinze. Lloc de realització de les beques.
Els que opten a les beques per a activitats relacionades amb la gestió
de fons documentals depositats en les biblioteques dels CEFIRE
hauran d'optar, en orde de prioritat, per alguna de les següents seus
dels CEFIRE: Vinaròs, Castelló, Cheste, València, Torrent, Alzira,
Xàtiva, Gandia, Ontinyent, Elx, Elda i Orihuela.
Els que opten a les activitats relacionades amb l'elaboració i difusió
de materials didàctics per a la comunitat educativa i la gestió dels
recursos educatius generats en les distintes convocatòries de formació
del professorat, hauran d'optar per la seu del CEFIRE de València.